rejauldu/bengali-wikipedia huggingface dataset:
মার্ভেল'স ক্লক এবং ড্যাগার () একটি আমেরিকান টেলিভিশন সিরিজ যা ফ্রিডম চ্যানেলে প্রতি বুধবার সম্প্রচারিত হয়। জো পোকাস্কি নির্মিত এই টেলিভিশন ধারাবাহিকটি একই নামের অপর একটি মার্ভেল কমিকস অবলম্বনে নির্মিত। মার্ভেল সিনেম্যাটিক ইউনিভার্সের (এমসিইউ) অংশ হিসেবে তৈরি এই ধারাবাহিকটি যৌথভাবে প্রযোজনা করেছে এবিসি সিগনেচার স্টুডিওস, মার্ভেল টেলিভিশন এবং ওয়ান্ডারিং রক্‌স প্রোডাকশনস্ আর পরিবেশনা করছে পোকাস্কি।  ধারাবাহিকটিতে অলিভিয়া হোল্ট এবং অব্রি জোসেফ যথাক্রমে ট্যান্ডি বোয়েন/ড্যাগার এবং টাইরন জনসন/ক্লক নামক দুই টিনএজারের ভূমিকায় অভিনয় করেন যারা অতিপ্রাকৃত ক্ষমতার অধিকারী ও পরস্পরের সঙ্গে প্রেমঘটিত সম্পর্কে জড়িত।  ১০ পর্ব সমন্বিত ধারাবাহিকটি সর্বপ্রথম প্রচারিত হয় ২০১৮ সালের ৭ জুন এবং সর্বশেষ পর্ব প্রচারিত হবে ২ আগস্ট। ২০১৮ সালের জুলাইয়ে ধারাবাহিকটিকে ১০ পর্ব সমন্বিত দ্বিতীয় মোরশুমের জন্য নবায়িত করা হয় যার সম্প্রচার শুরু হবে ৪ এপ্রিল ২০১৯ সালে।  কাহিনী সংক্ষেপ নিউ অর্লিন্সে বসবাসরত দুই টিনেজার ট্যান্ডি বোয়েন আর টাইরন জনসন। উভয়ে বড় হয়েছে সমাজের ভিন্ন শ্রেণিতে। রক্সন গাল্‌ফ প্লাটফর্মে ঘটা এক দূর্ঘটনায় তারা দু'জনেই অর্জন করে অতিপ্রাকৃত শক্তি। একে-অপরের প্রতি দুর্বল হয়ে পড়ে শীঘ্রই দু'জনে উপলব্ধি করে যে তাদের ক্ষমতা সবচেয়ে ভালো কাজ করে যখন তারা একত্রে থাকে। আর একই সাথে এটাও বোঝে যে একে-অপরের প্রতি এই অনূভুতিগুলো তাদের ইতোমধ্যে জটিল জগৎকে আরও কঠিন করে তুলছে।  মুখ্য চরিত্র thumb|upright|২০১৮ সালের মার্চ মাসে হোল্ট এবং অব্রি   ট্যান্ডি বোয়েন/ ড্যাগার ভূমিকায় অলিভিয়া হোল্ট  টাইরন জনসন/ ক্লক ভূমিকায় অব্রি জোসেফ  এডিনা জনসন ভূমিকায় গ্লোরিয়া রুবেন  মেলিসা বোয়েন ভূমিকায় অ্যান্ড্রিয়া রোথ  কনার্স ভূমিকায় জে. ডি. এভারমোর  ওটিস জনসন ভূমিকায় মাইলস মাসেডেন  লিয়াম ওয়াল্স ভূমিকায় কার্ল লান্ডটেড  ব্রিজিড ও'রিলি ভূমিকায় এমা লাহানা  ডেলগাডো ভূমিকায় জেইমি ডেভালস  তথ্যসূত্র  বহিঃসংযোগ     বিষয়শ্রেণী:মার্ভেল সিনেম্যাটিক ইউনিভার্সের টেলিভিশন ধারাবাহিক বিষয়শ্রেণী:মার্কিন অ্যাকশন টেলিভিশন ধারাবাহিক বিষয়শ্রেণী:ইংরেজি ভাষার টেলিভিশন অনুষ্ঠান বিষয়শ্রেণী:মার্ভেল কমিক অবলম্বনে টেলিভিশন অনুষ্ঠান
আব্দুল মালিক (জন্ম ১১ মার্চ ১৯৯৮) একজন আফগান ক্রিকেটার ।।মার্চ,২০২১ সালে আফগানিস্তান ক্রিকেট দলের হয়ে আন্তর্জাতিক ক্রিকেটে অভিষেক ঘটে।  ২৬ অক্টোবর, ২০১৭ সালে ২০১৭-১৮ মৌসুমের আহমদ শাহ আবদালি ৪-দিনের প্রতিযোগিতায় আমো অঞ্চলের পক্ষে হয়ে প্রথম-শ্রেণীর ক্রিকেটে অভিষেক ঘটে।  ১০ সেপ্টেম্বর, ২০১৯ সালে গাজী আমানুল্লাহ খান আঞ্চলিক একদিনের প্রতিযোগিতায় আমো অঞ্চলের পক্ষে হয়ে লিস্ট এ ক্রিকেট অভিষিক্ত হন।  একই বছরের,১৩ অক্টোবর, ২০১৯ সালে ২০১৯ শপেজেজা ক্রিকেট লীগে কাবুল ঈগলসের পক্ষে হয়ে টি-টোয়েন্টি-তে আত্মপ্রকাশ ঘটে।   ২০১৯ সালের নভেম্বরে, বাংলাদেশে অনুষ্ঠিত ২০১৯ এসিসি ইমার্জিং টিমস এশিয়া কাপের জন্য আফগানিস্তানের স্কোয়াডে অন্তর্ভুক্ত করা হয়েছিল। ফেব্রুয়ারী ২০২১ সালে, জিম্বাবুয়ের বিপক্ষে সিরিজের জন্য আফগানিস্তানের টেস্ট স্কোয়াডে তাকে মনোনীত করা হয়েছিল।।  ২ মার্চ, ২০২১ সালে জিম্বাবুয়ের বিপক্ষে আফগানিস্তানের পক্ষে হয়ে টেস্ট ক্রিকেটে আত্মপ্রকাশ ঘটে।    তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:অ্যামো রিজিওনের ক্রিকেটার বিষয়শ্রেণী:আফগানিস্তানের টেস্ট ক্রিকেটার বিষয়শ্রেণী:আফগান ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৮-এ জন্ম
এন্থনী জন লুইস, এমবিই (; জন্ম: ২৫ ফেব্রুয়ারি, ১৯৪২ - মৃত্যু: ১৫ মার্চ, ২০২০) ইংরেজ গণিতবিদ ছিলেন। তবে তিনি বিশ্বে টনি লুইস নামেই সবিশেষ পরিচিত। বিখ্যাত হয়ে আছেন আরেক ইংরেজ ফ্রাঙ্ক ডাকওয়ার্থকে নিয়ে যৌথভাবে প্রণীত ডাকওয়ার্থ-লুইস পদ্ধতি প্রবর্তন করে। এরফলে বৃষ্টি, আলোকস্বল্পতা কিংবা অন্য কোন কারণে ক্রিকেট খেলায় বিঘ্ন পরিবেশে সময়ের সাথে তাল মিলিয়ে নতুন করে লক্ষ্যমাত্রা নির্ধারণের পদ্ধতিকে আরো উন্নততর করার মাধ্যমে ফলাফল নির্ধারণ করা সম্ভব হয়েছে।   কর্মজীবন  ইংল্যান্ডের ল্যাঙ্কাশায়ারের বোল্টনে জন্মগ্রহণ করেন টনি লুইস।  ১৯৬০-এর দশকে শেফিল্ড বিশ্ববিদ্যালয় থেকে গণিত এবং পরিসংখ্যানে স্নাতক ডিগ্রী অর্জন করেন তিনি।IMA Mathematics in Sport  conference web site. জানুয়ারি, ২০০৮ সালে অক্সফোর্ড ব্রুকস বিশ্ববিদ্যালয় থেকে কোয়ান্টিটেটিভ রিসার্চ মেথডের প্রভাষক হিসেবে অবসর গ্রহণ করেন। এরপূর্বে তিনি ইউনিভার্সিটি অব দি ওয়েস্ট অব ইংল্যান্ডের (ইউডব্লিউই) প্রভাষক ছিলেন। সেখানেই তিনি স্নাতক-পূর্ব শ্রেণীর চূড়ান্ত-বর্ষীয় প্রকল্পে ডাকওয়ার্থ-লুইস পদ্ধতির উদ্ভব ঘটান।  এছাড়াও তিনি ওয়েস্টার্ন অপারেশনাল রিসার্চ ডিসকাশন সোসাইটি'''র সাবেক সভাপতি ছিলেন। ২০০৯ সালে ২য় আইএমএ ইন্টারন্যাশনাল কনফারেন্সে'' খেলাধূলায় গণিতের প্রয়োগের উপর প্রধান বক্তা ছিলেন লুইস। এছাড়াও, টনি লুইস ইংল্যান্ড ও অস্ট্রেলিয়ায় বিভিন্ন পর্যায়ের পরামর্শকের দায়িত্বে নিয়োজিত ছিলেন।   ডাকওয়ার্থ-লুইস পদ্ধতি   ১৯৮০-এর দশকে ফ্রাঙ্ক ডাকওয়ার্থ হিসাব-নিকাশের জটিল নিয়ম বিষয়ে প্রস্তাবনা করেছিলেন। ১৯৯২ সালের ক্রিকেট বিশ্বকাপ প্রতিযোগিতা শেষে ধারাভাষ্যকার ক্রিস্টোফার মার্টিন-জেনকিন্স অধিকতর ভালোমানের হিসাব-নিকাশ পদ্ধতির বিষয়ে আলোকপাত করেন। টনি লুইস ১৯৯২ সালে ‘ফেয়ার প্লে ইন ফাউল ওয়েদার’ শীর্ষক নিবন্ধটি পড়েন ও তারা একত্রে ডাকওয়ার্থ-লুইস পদ্ধতির উদ্ভাবন ঘটান। পরবর্তীতে, ২০১৪ সালে অস্ট্রেলীয় কুইন্সল্যান্ড টেকনোলজি বিশ্ববিদ্যালয়ের অধ্যাপক স্টিভেন স্টার্ন এ পদ্ধতিকে আরও সংস্কার করেন। ফলশ্রুতিতে, এর নবনামকরণ ডাকওয়ার্থ-লুইস-স্টার্ন পদ্ধতি রাখা হয়।  ডাকওয়ার্থ-লুইস পদ্ধতির প্রথম প্রয়োগ ঘটে ১৯৯৬-৯৭ মৌসুমে জিম্বাবুয়ে বনাম ইংল্যান্ডের মধ্যকার একদিনের আন্তর্জাতিক ক্রিকেট সিরিজে। ঐ খেলায় জিম্বাবুয়ে ৭ রানে জয়ী (ডি/এল মেথড) হয়।Scorecard of the 2nd ODI between England and Zimbabwe, 1 January 1997, from Cricinfo. ২০০১ সালে ক্রিকেট খেলার নিয়ন্ত্রণকারী সংস্থা হিসেবে আন্তর্জাতিক ক্রিকেট কাউন্সিল (আইসিসি) এ পদ্ধতিটিকে আনুষ্ঠানিকভাবে গ্রহণ করে। প্রধান মানদণ্ড হিসেবে বৃষ্টিবিঘ্নতাজনিত কারণে ও একদিনের আন্তর্জাতিক ক্রিকেট খেলায় ফলাফলের লক্ষ্যমাত্রা ধার্য্যকরণের হিসাব-নিকাশে এ পদ্ধতির গুরুত্বকে বিশেষভাবে বিবেচনায় আনে আইসিসি।   সম্মাননা  টনি লুইস ২০১০ সালে রাণীর জন্মদিনের সম্মানে মেম্বার অব দি অর্ডার অব দ্য ব্রিটিশ এম্পায়ার (এমবিই) পদবীধারী হন।  ১৫ মার্চ, ২০২০ তারিখে ৭৮ বছর বয়সে টনি লুইসের দেহাবসান ঘটে।   তথ্যসূত্র    আরও পড়ুন   ক্রিকেট  বিশ্বকাপ ক্রিকেট  একদিনের আন্তর্জাতিক ক্রিকেট  দক্ষিণ আফ্রিকা জাতীয় ক্রিকেট দল  বাংলাদেশ জাতীয় ক্রিকেট দল   বহিঃসংযোগ   Profile at Oxford Brookes University  বিষয়শ্রেণী:১৯৪২-এ জন্ম বিষয়শ্রেণী:২০২০-এ মৃত্যু বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী বিষয়শ্রেণী:ইংরেজ গণিতবিদ বিষয়শ্রেণী:ইংরেজ পরিসংখ্যানবিদ বিষয়শ্রেণী:ক্রিকেটের নিয়ম-কানুন প্রবর্তনকারী বিষয়শ্রেণী:বোল্টনের ব্যক্তি বিষয়শ্রেণী:শেফিল্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:সীমিত ওভারের ক্রিকেট
শিসতফ মাওজিনস্কি (জন্ম: ২৩ মে ১৯৮৭) হলেন একজন পোলিশ ফুটবলার, যিনি একস্ত্রাক্লাসায় লেগিয়া ওয়ারশ এবং পোল্যান্ড জাতীয় দলে একজন মধ্যমাঠের খেলোয়াড় হিসেবে খেলেন।  ক্যারিয়ার ক্লাব তিনি উইসলা ক্রাকুভ ক্লাবের একজন শাগরেদ ছিলেন। তিনি একস্ত্রাক্লাসা কাপে গোরনিক জাব্জে বিরুদ্ধে ২০০৭ সালের ২৮ নভেম্বর তারিখে উইসলার হয়ে প্রথম গোল করেন। মাওজিনস্কি ২০০৭ সালের ২রা ডিসেম্বর তারিখে গোরনিক জাব্জের বিরুদ্ধে ম্যাচের মাধ্যমে একস্ত্রাক্লাসায় অভিষেক করেন।  ২০১১ সালের আগস্ট মাসে, তিনি ২ বছর চুক্তিতে গোরনিক জাব্জেতে যোগদান করেন।Mączyński na dwa lata w Górniku 5.08.2011, wp.pl ২০১৪ সালে ৮ই জানুয়ারি তারিখে, তিনি গুইঝু রেনহের সাথে চুক্তিবদ্ধ হন। ২০১৭ সালের ৭ই জুলাই তারিখে, তিনি লেগিয়া ওয়ারশর সাথে চুতি স্বাক্ষর করেন।  আন্তর্জাতিক ২০১৩ সালের ১৫ই নভেম্বর তারিখে, তিনি পোল্যান্ডের হয়ে স্লোভাকিয়ার বিরুদ্ধে এক প্রীতি ম্যাচে অভিষেক করেন। তিনি উক্ত ম্যাচের ৭৬ মিনিটে তমাস ইয়দয়ভিয়েচের বদলি খেলোয়াড় হিসেবে মাঠে প্রবেশ করেন।  ২০১৪ সালের ১৪ই অক্টোবর তারিখে, ২০১৬ উয়েফা ইউরোর বাছাইপর্বের এক ম্যাচে স্কটল্যান্ডের বিরুদ্ধে তিনি তার প্রথম আন্তর্জাতিক গোল করেন।  তথ্যসূত্র  বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৮৭-এ জন্ম বিষয়শ্রেণী:পোলীয় ফুটবলার বিষয়শ্রেণী:পোল্যান্ডের আন্তর্জাতিক ফুটবলার বিষয়শ্রেণী:পোলীয় প্রবাসী ফুটবলার বিষয়শ্রেণী:গোর্নিক যাব্রেজে খেলোয়াড় বিষয়শ্রেণী:লেগিয়া ওয়ারশ খেলোয়াড় বিষয়শ্রেণী:একস্ত্রাক্লাসার খেলোয়াড় বিষয়শ্রেণী:চীনে প্রবাসী ফুটবলার বিষয়শ্রেণী:চীনা সুপার লিগের খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
আউনশাম চার্চিল (১৬৫৮–১৭২৮), ব্ল্যাক সোয়ান, প্যাটারনোস্টার রো, লন্ডন এবং হেনবারি, ডরসেটের বাসিন্দা ছিলেন একজন ইংরেজ বই বিক্রেতা এবং উগ্র হুইগ রাজনীতিবিদ যিনি ১৭০৫ থেকে ১৭১০ সাল পর্যন্ত ইংরেজ এবং ব্রিটিশ হাউস অফ কমন্সে বসেছিলেন।   রাজনৈতিক জীবন  ১৭০৫ সালের ইংরেজি সাধারণ নির্বাচনে ডরচেস্টারের হুইগ সংসদ সদস্য হিসেবে চার্চিলকে একটি প্রতিদ্বন্দ্বিতায় নির্বাচিত করা হয়। তিনি ২৫ অক্টোবর ১৭০৫ তারিখে স্পিকার পদে কোর্ট প্রার্থীর পক্ষে ভোট দেন। তিনি ডরচেস্টারের অন্য সদস্য জন চার্চিলের সাথে দূর সম্পর্কের সাথে সম্পর্কিত ছিলেন এবং মার্লবোরোর ডিউকের সাথেও সম্পর্কিত ছিলেন, কিন্তু তার সাথে তার খুব কম সম্পর্ক ছিল। তিনি ডিউকের ভাই জর্জ চার্চিলের ঘনিষ্ঠ ছিলেন। ১৭০৮ সালের ব্রিটিশ সাধারণ নির্বাচনে তিনি আবারও বিনা প্রতিদ্বন্দ্বিতায় হুইগ হিসেবে সংসদে ফিরে আসেন। তিনি পার্লামেন্টে খুব একটা গোপন ছিলেন না কিন্তু ১৭০৯ সালে প্যালাটাইনদের নাগরিকত্ব দেওয়ার পক্ষে এবং ১৭১০ সালে স্যাচেভেরেলের অভিশংসনের পক্ষে ভোট দেন। ডরচেস্টারের হাই চার্চম্যানদের বিচ্ছিন্ন করার জন্য এটি যথেষ্ট ছিল এবং ১৭১০ সালে তারা বরো থেকে একটি ভাষণ সংগ্রহ করে যেখানে স্পষ্টভাবে 'প্রজাতন্ত্রী নীতি এবং রাজতন্ত্র-বিরোধী ধারণার' নিন্দা করা হয়েছিল। তারা বলেছেন যে ভবিষ্যতের সংসদে বিশিষ্ট অনুগত এবং স্পষ্টতই উদ্যোগী প্রতিনিধিদের প্রতিনিধিত্ব করার জন্য তারা যত্নবান হবেন। ১৭১০ সালের ব্রিটিশ সাধারণ নির্বাচনে এবং আবার ১৭১৩ সালে চার্চিল পরাজিত হন। তিনি আর সংসদে প্রবেশের চেষ্টা করেননি।  তথ্যসূত্র     Attribution    বিষয়শ্রেণী:গ্রেট ব্রিটেনের সংসদ সদস্য ১৭০৮-১৭১০ বিষয়শ্রেণী:গ্রেট ব্রিটেনের সংসদ সদস্য ১৭০৭-১৭০৮ বিষয়শ্রেণী:ইংল্যান্ডের সংসদ সদস্য ১৭০৫-১৭০৭ বিষয়শ্রেণী:১৭২৮-এ মৃত্যু বিষয়শ্রেণী:১৬৫৮-এ জন্ম বিষয়শ্রেণী:ডরচেস্টারের গ্রেট ব্রিটেনের সংসদ সদস্য বিষয়শ্রেণী:ইংরেজ বই বিক্রেতা
right|thumb|200px|দাড়িয়াবান্ধা খেলার আদর্শ কোর্টের পরিমাপ দাড়িয়াবান্ধা বাংলাদেশের গ্রামীণ খেলাধুলার মধ্যে একটি পরিচিত খেলা।বাংলাদেশের খেলাধুলা, রশীদ হায়দার, বাংলা একাডেমী এ দেশের সর্বত্র স্থানীয় নিয়ম কানুন অনুযায়ী এ খেলা হয়ে থাকে। জাতীয় রিক্রিয়েশন এ্যাসোসিয়েশন বাংলাদেশের জন্য এ খেলার গ্রহণ যোগ্য আইন কানুন প্রণয়ন করেছে। প্রায় সব এলাকার শিশুরাই এ খেলাটি খেলতে পছন্দ করে। ছেলে, মেয়ে, এমনকি বড়দেরও এ খেলায় অংশ নিতে দেখা যায়।   মাঠ  এ খেলার মাঠটি ৫০ ফুট লম্বা ও ২০ ফুট প্রস্থে, মাঝখানে সমান্তরাল ৫০ ফুট লম্বা ও ১ ফুট চওড়া একটি লাইন থাকবে। ১ ফুট অন্তর আড়াআড়ি ৪টি লাইনে সমগ্র কোর্টটি ১০ইঞ্চি/১০টি খোপে ভাগ করা থাকবে। আড়াআড়ি ৬টি লাইন ১ ফুট চওড়া হবে।   নিয়ম-কানুন  প্রত্যেক দলে ৬ জন করে খেলোয়াড় থাকে। টস করে আক্রমণকারী ও প্রতিরক্ষাকারী স্থির করা হয়। ২৫ মিনিট খেলা, ৫ মিনিট বিশ্রাম, পুনরায় ২৫ মিনিট খেলা-এই নিয়মে খেলা চলে। খেলার সময় একজন মারা পড়লে অন্যদলের অর্ধাংশ আক্রমণ করার সুযোগ পাবে। খেলায় একজন রেফারী ৬ বা ১২ জন দাড়িয়া জজ ও ২ জন স্কোরার থাকে। খেলার ফলাফল অমীমাংসিত থাকলে ১০-১-১০ মিনিট পুনরায় খেলে খেলার ফলাফল নির্ধারিত করা যায়।   সাধারণ নিয়মাবলী   প্রথমে মাটিতে দাগ কেটে ঘর তৈরি করা হয়। ঘর দেখতে অনেকটা ব্যাডমিন্টনের কোর্টের মতো। দুই দলে চার-পাঁচজন করে খেলোয়াড় হলে জমে। কম হলেও দুজন করে খেলোয়াড় লাগবেই। সমতলভূমিতে কোদাল দিয়ে দাগ কেটে ঘর কাটা যায়। বর্গাকার একটি ঘরে সামনে-পেছনে সমান দূরত্বে দুটি করে দাগ কাটতে হয়। এ দুই দাগের মাঝে এক হাত পরিমাণ জায়গা রাখতে হয়। এগুলোকে বলে আড়া কোর্ট। দুটি আড়া কোর্ট জোড়া দিয়ে মাঝখানে একটি কোর্ট তৈরি করা হয়। মাঝখানের এই কোর্টকে বলে 'খাড়া কোর্ট'। খেলোয়াড় যত বেশি হবে, কোর্টের সংখ্যাও তত বাড়বে। প্রতিটি আড়া কোর্টে একজন করে খেলোয়াড় দাঁড়ায়। এখানেই দাঁড়িয়ে অন্য দলের খেলোয়াড়দের ঘরের ভেতর ঢুকতে বাধা দেয়। কোর্টের ওপর বা ঘরের ভেতর অন্য দলের খেলোয়াড়কে ছুঁতে পারলে সে মারা পড়ে। তবে  ছোঁয়া দেওয়ার পরে তাকে তার নির্ধারিত স্থানে দাড়িয়ে থাকতে হবে প্রমাণ করার জন্য,  সে দাগে পা দিয়ে ছোঁয়া দিলে তা অবৈধ হিসেবে বিবেচিত হবে। অর্থাৎ তার ছোঁয়াটির জন্য কেউ মারা পড়বে না।  সামনের খেলোয়াড় তার পেছনের খাড়া কোর্ট পুরোটাই ব্যবহার করতে পারে। যে দল খেলার সুযোগ পায়, তারা প্রত্যেকে সামনের ঘর দিয়ে ঢুকে পেছনের ঘর দিয়ে বেরোতে থাকে। সব ঘর পেরোনোর পর আবার পেছনের ঘর থেকে সামনে আসে। কোর্টে দাঁড়িয়ে থাকা অন্য দলের খেলোয়াড়দের ছোঁয়া বাঁচিয়ে একজন ফিরে আসতে পারলে গেম হয়। যারা কোর্টে দাঁড়িয়ে থাকে, তাদের খেলোয়াড়দের কারো পা যদি দাগে পড়ে তবে তারা ঘর ছেড়ে দেয়। অন্য দল ঘরে দাঁড়ানোর সুযোগ পাবে। এভাবে অনেক সময় ধরে খেলাটি খেলা যায়। দাড়িয়াবান্ধার কোর্টের সঠিক কোনো মাপ নেই। একজন খেলোয়াড় দৌড়ে কতটুকু ঘর সামলাতে পারবে, তার ওপর ভিত্তি করে ঘর কাটা হয়। তবে সব ঘরের গঠন একই থাকে।   আরো দেখুন   কানামাছি  বউচি  চোর পুলিশ (খেলা)  বরফ-পানি  এক্কাদোক্কা  ওপেন টু বাইস্কোপ   তথ্যসূত্র   বিষয়শ্রেণী:বাংলাদেশের ঐতিহ্যবাহী ক্রীড়া বিষয়শ্রেণী:বাংলাদেশে ক্রীড়া বিষয়শ্রেণী:খেলা বিষয়শ্রেণী:শিশুতোষ খেলা
অনুরাধা কৃষ্ণমূর্তি একজন ভারতীয় সামাজিক উদ্যোক্তা এবং পনির প্রস্তুতকারক। তিনি তাঁর সহকর্মী নম্রতা সুন্দরেসানের সাথে ২০১৭ নারী শক্তি পুরস্কার জিতেছেন।   কর্মজীবন  অনুরাধা কৃষ্ণমূর্তি প্রতিবন্ধী ব্যক্তিদের নিয়ে কাজ করার জন্য একটি সংস্থা প্রতিষ্ঠা করেছিলেন, তাদের কাজ খুঁজে পেতে সহায়তা করেছিলেন। ২০১৬ সালে, তিনি চেন্নাইতে প্রধান পাচক নম্রতা সুন্দরেসনের সাথে কাসে চিজ প্রতিষ্ঠা করেন। তাঁরা প্রায় দশ বছর ধরে একে অপরকে চেনেন এবং তাঁর নতুন ব্যবসায়িক অংশীদার নম্রতা দিনের বেলা একটি কৌশলগত পরামর্শদাতা প্রতিষ্ঠানে কাজ করতেন। তাঁদের উৎপাদনের প্রথম বৈচিত্র্যটি ছিল এক ধরণের কোয়ার্ক। তাঁরা স্থানীয় উপাদান যোগ করে ঐতিহ্যবাহী পদ্ধতি অনুসরণ করে অন্যান্য প্রাকৃতিক পনির তৈরি করেন, উদাহরণস্বরূপ মিলাগাই পোডি ব্যবহার করে "ওড টু চেন্নাই" নামক একটি চেডার পনির (তুলনামূলকভাবে শক্ত, সাদাটে) তৈরি করেন। অনুরাধা কৃষ্ণমূর্তি সামাজিক উদ্যোক্তা হিসেবে তাঁর পটভূমির কারণে প্রতিবন্ধী মহিলাদের নিয়োগ এবং প্রশিক্ষণ দিতে শুরু করেন। ২০২০ সালের হিসাব অনুযায়ী, কাসে সংস্থা ৩০টিরও বেশি বৈচিত্র্যের পনির উৎপাদন করছিল। থাম্ব|অনুরাধা কৃষ্ণমূর্তি পুরস্কার পাচ্ছেন অনুরাধা কৃষ্ণমূর্তি এবং নম্রতা সুন্দরেসন দুজনেই তাঁদের উদ্যোগের জন্য ২০১৭ সালের নারী শক্তি পুরস্কার পেয়েছেন। ২০১৮ সালে আন্তর্জাতিক নারী দিবসে নারী ও শিশু উন্নয়ন মন্ত্রকের পক্ষ থেকে ভারতের তৎকালীন রাষ্ট্রপতি এই পুরস্কার প্রদান করেন। এই পুরস্কারটি ভারতের মহিলাদের জন্য সর্বোচ্চ বেসামরিক পুরস্কার।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:চেন্নাইয়ের ব্যক্তি বিষয়শ্রেণী:নারী শক্তি পুরস্কার বিজয়ী
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:    এ বিষয়ক প্রধান ভৌগলিক ভুক্তি শাহবাগ নিবন্ধে একত্রীকরণ। [[User:Moheen Reeyad|   ~ মহীন]] (আলাপ) ০৪:৪৪, ৩০ আগস্ট ২০১৫ (ইউটিসি)  শাহবাগ প্রজন্ম চত্বর   – (অপসারণের প্রস্তাবনা দেখুনলগ দেখুন) () উল্লেখযোগ্যতার অভাব।  Ibrahim Husain Meraj (আলাপ) ০৮:২৮, ৫ জুলাই ২০১৫ (ইউটিসি)  শাহবাগ নিবন্ধে 50px|alt=|link= একত্রীকরণ করা হোক। --মহীন রীয়াদ (আলাপ) ১৬:৫৮, ২৬ জুলাই ২০১৫ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:  অপসারণ। কপিরাইট ভায়োলেশন।--যুদ্ধমন্ত্রী আলাপ ১৯:৩৫, ২৩ আগস্ট ২০১৪ (ইউটিসি) গণঅভ্যুত্থান দিবস   – (অপসারণের প্রস্তাবনা দেখুনলগ দেখুন) () লেখা বিশ্বকোষীয় নয় Ibrahim Husain Meraj (আলাপ) ০৮:৪৬, ৪ আগস্ট ২০১৪ (ইউটিসি)  - দ্রুত অপসারণ যোগ্য -- বোধিসত্ত্ব (আলাপ) ১৫:৩১, ৪ আগস্ট ২০১৪ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
সরকারি কর্মচারী হাসপাতাল হলো বাংলাদেশের সকল সরকারি কর্মকর্তা কর্মচারীদের চিকিৎসা সেবা উন্নত সেবা প্রদানের লক্ষ্যে বাংলাদেশের আটটি বিভাগে  সরকারি কর্মচারীরা এই হাসপাতাল নির্মাণ হবে। এই হাসপাতাল নির্মাণে বাংলাদেশ সরকারের  কাছ থেকে। বাংলাদেশ সরকারের জনপ্রশাসন মন্ত্রণালয়ের নিয়ন্ত্রণে সকল সরকারি কর্মচারী হাসপাতাল পরিচালনা হবে। এই হাসপাতাল থেকে বাংলাদেশের সকল সরকারী কর্মচারীরা চিকিৎসাসেবা পাবেন। এ সকল হাসপাতালের নাম দেওয়া হবে বিভাগীয় সরকারি কর্মচারী হাসপাতাল।   বাংলাদেশের সকল  সরকারী কর্মচারী হাসপাতাল পরিচালনার জন্য নিযুক্ত থাকবেন এক জন মহাপরিচালক (ডিজি)। ও অতিরিক্ত মহাপরিচালক (এডিজি)।  তথ্যসূত্র  বিষয়শ্রেণী:বাংলাদেশের হাসপাতাল
বিশপ হল খ্রিস্টধর্মীয় উচ্চপদস্থ যাজকের পদবি। প্রথানুযায়ী আর্চবিশপ {, গ্রিক ভাষার , (- 'প্রধান', এবং - 'বিশপ') থেকে লাতিন ভাষার archiepiscopus হয়ে}, }. পদবি সাধারণ বিশপদের সাথে উচ্চতর পদমর্যাদা ও ক্ষমতার বিশপদের পার্থক্য করতে ব্যবহৃত হয়। আবার প্রোটেস্ট্যান্ট খ্রিষ্টানদের লুথেরান চার্চ (সুইডেনভিত্তিক) ও চার্চ অব ইংল্যান্ডের রীতি অনুসারে এটি হল তাদের ধর্মীয় সম্প্রদায়ের সর্বোচ্চ নেতার পদবি। পোপ, প্যাট্রিয়ার্ক, মেট্রোপলিটন ও কার্ডিনাল বিশপ, ডায়োসিয়ান বিশপ ও সাফরাগান বিশপদের মতো আর্চবিশপরা খ্রিস্টধর্মীয় তিনটি ঐতিহ্যবাহী পবিত্র অর্ডার- বিশপ, প্রিস্ট (প্রেসবাইটার নামেও অবহিত) ও ডিকনদের মধ্যে সর্বোচ্চ পদমর্যাদার অধিকারী। একজন আর্চবিশপ কোন মেট্রোপলিটন সি অথবা আর্চবিশপ পদ যুক্ত আছে এমন কোন ইপিসকোপাল সির প্রধান ধর্মযাজক হিসেবে অভিষিক্ত হতে পারেন।  ক্ষমতা ও পদমর্যাদার দিক দিয়ে কোন সাধারণ আর্চবিশপ পোপ এবং কার্ডিনালদের পরে তৃতীয় অবস্থানে থাকেন। তবে পোপ ও কার্ডিনালরাও আর্চবিশপ উপাধি ধারণ করতে পারেন। যেমন- বাংলাদেশি কার্ডিনাল প্যাট্রিক ডি'রোজারিও একইসাথে ঢাকার আর্চবিশপ।   প্রারম্ভিক ইতিহাস  আর্চবিশপ উপাধি বা এই পদাধিকারীর ভূমিকা ঠিক কখন প্রথম আত্মপ্রকাশ করে, তা নির্ণয় করা যায়নি। মেট্রোপলিটন পদবি খ্রিস্টীয় চতুর্থ শতাব্দী থেকে পরিচিত হওয়া শুরু করে; ইতিহাসখ্যাত ৩২৫ সালের নিকিয়ার প্রথম সভা (৩৪১ খ্রিস্টাব্দ) এবং অ্যান্টিওকের সভার (৩৪১ খ্রিস্টাব্দ) দলিলে এর উল্লেখ রয়েছে। এসময় মেট্রোপলিটন প্রপঞ্চটি বিশপের চেয়ে উচ্চতর সকল পদবির (প্যাট্রিয়ার্কগণও এর অন্তর্ভুক্ত) জন্য ব্যবহৃত হতো বলে ধারণা করা হয়। বর্তমানে প্রতিষ্ঠিত আর্চবিশপের ধারণাটি ষষ্ঠ শতাব্দী পর্যন্ত আবির্ভূত হয়নি; যদিও প্যাট্রিয়ার্কের নিচে কিন্তু সাধারণ বিশপের উপরে তাঁদের ভূমিকা ৫ম শতাব্দীতেই মেট্রোপলিটনগণের জন্য প্রতিষ্ঠিত হয়ে গিয়েছিল বলে ধারণা করা হয়।    গ্যালারি  ডান|থাম্ব|Jean-François de Gondiপ্যারসের আর্চবিশপ (১৫৮৪-১৬৫৪)  থাম্ব| ডেসমন্ড টুটু, কেপ টাউনের এমিরেটাস আর্চবিশপ, দক্ষিণ আফ্রিকা   তথ্যসূত্র     বিষয়শ্রেণী:ধরন অনুযায়ী বিশপ বিষয়শ্রেণী:ধর্মীয় উপাধি বিষয়শ্রেণী:ক্যাথলিক ধর্মীয় উপাধি
সূরা মারইয়াম (আরবি: سورة مريم‎‎ : সুরতু মারইয়াম) হলো মুসলিমদের ধর্মীয় গ্রন্থ কুরআনের ১৯ নম্বর সূরা; এর আয়াত (বাক্য) সংখ্যা হল ৯৮; রূকু তথা অনুচ্ছেদ সংখ্যা ৬। এটি মক্কায় অবতীর্ণ হয়েছে এবং এই সূরার প্রথমে হযরত জাকারিয়ার প্রার্থনার কথা, পরে বিবি মারইয়াম ও পুত্র হযরত ঈসার সম্পর্কে বলা হয়েছে।   নামকরণ  এই সূরাটির ষোড়শ আয়াতের وَ اذْكُرْ فِي الْكِتَبِ مَرْيَمَ বাক্যাংশের মারইয়াম শব্দ থেকে সূরার নামটি গৃহীত হয়েছে অর্থ্যাৎ এটি সেই সূরা যাতে مَرْيَم শব্দটি আছে।   নাযিল হওয়ার সময় ও স্থান  মুসলমানদের আবিসিনিয়ায় হিজরতের প্রাক্কালে এই সূরাটি নাযিল হয়। সাহাবি যাফর বিন আবু তালিব এ সুরার প্রথম অংশ আবিসিনিয়ার বাদশা নাজ্জাশীর দরবারে তেলাওয়াত করেছিলেন।   বিষয়বস্তুর বিবরণ  এই সুরায় ইসলাম ধর্মের বেশ কয়েকজন নবীর জীবন কাহিনী ও ধর্ম প্রচারে তাদের ত্যাগের কাথা আলোচনা করা হয়েছে। যেন নবী মুহাম্মাদ সা.ও দীনের দাওয়াত সহজভাবে প্রচার করতে পারেন। কেননা তাঁর পূর্বের নবীগণও কষ্ট করে ইসলাম প্রচার করেছিলেন।   হাদিস অনুসারে  রাসুল সা. বলেন, “যে সুরা মারইয়াম পড়বে তাকে দশ সওয়াব দান করা হবে। তবে তার এ দশ সওয়াব হবে যাকারিয়া নবীকে যতজন সত্যবাদি এবং মিথ্যাবাদী বলেছিল সেই পরিমাণ মানুষের সংখ্যার মতো। এভাবে নবী ইয়াহিয়া, মারয়াম, ঈসা, ইব্রাহিম, ইস্‌হাক, মুসা,  ইয়াকুব, হারুন, ইসমাইল ও ইদ্রিস নবীকে যে পরিমাণ লোক সত্যবাদী ও মিথ্যাবাদী বলেছিল সে সংখ্যার মত । এভাবে পৃথিবীতে যে পরিমাণ লোক আল্লাহর কাছে প্রার্থনা করেছে বা করেনি, সে পরিমাণ সওয়াব দেয়া হবে। তবে এই হাদিসের মান নিয়ে অনেক কালাম করা হয়েছে।   তথ্যসূত্র    বহিঃসংযোগ   ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।  কোরআন শরীফ.অর্গ।  বিষয়শ্রেণী:সূরা বিষয়শ্রেণী: মাক্কী সূরা বিষয়শ্রেণী:ইসলামে যিশু
সালেহ খালিদ মোহাম্মদ আল-শেহরি ১৯৯৩ সালে পহেলা নভেম্বর জন্মগ্ৰহণ করেন। তিনি সৌদি আরবের একজন পেশাদার ফুটবলার ছিলেন। বিভিন্ন তথ্য সূত্রে জানা যায় যে তিনি আল হিলাল এবং সৌদি আরবের জাতীয় দলের স্ট্রাইকার হিসেবে খেলতেন।   তথ্যসূত্র    বহিঃসংযোগ   বিষয়শ্রেণী:জীবিত ব্যক্তি বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:২০১৯ কনকাকাফ গোল্ড কাপের খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:বেশিকতাশ জিমনাস্টিক ক্লাবের ফুটবলার বিষয়শ্রেণী:১৯৯৩-এ জন্ম বিষয়শ্রেণী:সৌদি আরবের আন্তর্জাতিক যুব ফুটবলার বিষয়শ্রেণী:সৌদি আরবের আন্তর্জাতিক ফুটবলার বিষয়শ্রেণী:প্রিমেইরা লিগার খেলোয়াড় বিষয়শ্রেণী:স্পোর্টস ক্লাব বেইরা-মারের খেলোয়াড় বিষয়শ্রেণী:২০১৪ এশিয়ান গেমসের ফুটবলার বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:এশিয়ান গেমসে সৌদি আরবের প্রতিযোগী বিষয়শ্রেণী:আল হিলাল সৌদি ফুটবল ক্লাবের খেলোয়াড় বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:আল ইত্তিহাদ ক্লাবের (জেদ্দা) খেলোয়াড় বিষয়শ্রেণী:২০২৫ কনকাকাফ গোল্ড কাপের খেলোয়াড়
thumb|পোয়ামক্কা পোয়ামক্কা () আসামের কামরূপ জেলার হাজোর গরুড়াচল পাহাড়ে অবস্থিত ইসলাম ধর্মাবলম্বীদের পবিত্র স্থান । সুফি সাধক শ্বেখ জালালুদ্দিন ওরফে গিয়াসুদ্দিন আউলিয়াই কয়েকজন আউলিয়ার সহিত ইসলাম ধর্মের বাণী প্রচার করেছিলেন । তাঁর মৃত্যুর পর সেখানেই মাজার প্রতিষ্ঠা করা হয় । এখানে প্রাপ্ত একটি ফার্সি লিপির মতে মোগল সম্রাট শ্বাহজাহানের রাজত্বকালে ১৬৫৭ সালে  লুৎফুল্লা শ্বিরাজী পোয়ামক্কা মসজিদ নির্মাণ করেছিলেন  ।  নামাকরণ কথিত আছে যে মক্কা থেকে এক পোয়া মাটি এনে মসজিদটি নির্মাণ করা হয়েছিল তাই পোয়ামক্কা নামকরণ হয়েছে । কথিত আছে যে এই মসজিদ দর্শন করিলে পবিত্র মক্কা দর্শনের এক চতুরাংশ পুণ্য অর্জন হয় । এটি হাজোর পঞ্চতীর্থের অন্যতম ও উত্তর-পূর্ব ভারতের সর্বোচ্চ পবিত্র ইসলামিক  উপাসনাস্থল ।  ইতিহাস ১১৯৩ সালে ইরানের তাবৃজ নামক স্থানে সুলতান গিয়াসুদ্দিন  ওরফে  শ্বেখ জালালুদ্দিন জন্মগ্রহণ করেন । তিনি তাব্রিজের বাদশাহ ছিলেন । পরবর্তী সময়ে তিনি সুফীবাদের প্রতি আকৃষ্ট হয়ে নিজ পুত্রকে সিংহাসনে বসিয়ে বাগদাদে গমণ করেন ।তারপর তিনি পীর শ্বেখ সাহাবুদ্দিন সহরওয়াৰ্দীর আউলিয়া হিসেবে থাকেন । এরপর তিনি সায়দ তাবৃজি ও আজমিরে গিয়ে খাজা ময়নুদ্দিন সিদ্দির সঙ্গে যোগদান করেন । পরবর্তী সময়ে তিনি কয়েজকন আউলীয়াকে একত্রে করে ইসলাম ধর্ম প্রবর্তনের জন্য আসামে আসেন । ১৩৮৮ সালে গিয়াসুদ্দিনের মৃত্যুর পর গরুড়াচল পাহাড়ে ইসলাম ধর্ম প্রচার পূর্ব হইতে অধিক বৃদ্ধি পায় । দরগাহ দেখাশুনা করার জন্য পাইক ও ফকিরদের এখানে স্থাপন করা হয় । ফকিরদের এই অঞ্চলটি বর্তমানে ফকিরটোলা নামে পরিচিত । এক ফার্সী লিপি অনুসারে শ্বাহজাহানের রাজত্বকালে ১৬৫৭ সালে লুৎফুল্লা শ্বিরাজী পোয়ামক্কা মসজিদ নির্মাণ করেন । ১৬৮২ সালে আহোম স্বর্গদেউ মোঘল থেকে গুয়াহাটি অধিকার করে তিনি এই মসজিদের দেখাশুনা করেছিলেন । হাজোর পোয়ামক্ক অসমের সর্বপ্রথম মসজিদ ।  পর্যটন হাজোর পোয়ামক্কা অসমের একটি উল্লেখযোগ্য পর্যটনস্থল  । ইসলাম ধর্মাবলম্বী ব্যক্তির জন্য এই স্থান অত্যন্ত পবিত্র যদিও অন্যান্য ধর্মাবলম্বী ব্যক্তিরা এই স্থান পবিত্র রূপেই জ্ঞান করেন ।  তথ্যসূত্র  বিষয়শ্রেণী:আসামের মসজিদ বিষয়শ্রেণী:আসামের দর্শনীয় স্থান
তিরহূত বিভাগ বা ত্রিহুত হল ভারতের বিহার রাজ্যের একটি প্রশাসনিক বিভাগ। এই বিভাগের সদর শহর মজফফরপুর। পশ্চিম চম্পারণ, পূর্ব চম্পারণ, মুজফফরপুর, সীতামঢ়ী, শিওহর ও বৈশালী জেলা – এই ছয়টি জেলা নিয়ে তিরহূত জেলা গঠিত।  তিরহূত বিভাগের পশ্চিম চম্পারণ জেলা থেকে ১৯১৬ সালে মহাত্মা গান্ধী স্বাধীনতা আন্দোলন শুরু করেছিলেন। এই বিভাগ রাজেন্দ্রপ্রসাদ, জে. বি. কৃপালনি ও জয়প্রকাশ নারায়ণের ‘কর্মভূমি’ নামে পরিচিত। বিশিষ্ট লেখক জর্জ অরওয়েল এই বিভাগের মোতিহারি শহরে জন্মগ্রহণ করেছিলেন।  আরও দেখুন  বিহারের বিভাগগুলির তালিকা তিরহূত  তথ্যসূত্র  বহিঃসংযোগ  Official website  * বিষয়শ্রেণী:বিহারের বিভাগ
কুনুস্তোরিয়া বা কুনুস্তারা ভারতের পশ্চিমবঙ্গ রাজ্যের পশ্চিম বর্ধমান জেলার একটি শহরতলি।   জনসংখ্যার উপাত্ত  ভারতের ২০০১ সালের আদমশুমারি অনুসারে কুনুস্তোরিয়া শহরের জনসংখ্যা হল ৫৪১৬ জন। এর মধ্যে পুরুষ ৫৬% এবং নারী ৪৪%।  এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে কুনুস্তারা এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:পশ্চিম বর্ধমান জেলার শহর ও নগর